**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pritarimo bendradarbiavimo sutarties tarp klaipėdos miesto savivaldybės ir KLAIPĖDOS JŪRINIO MIESTO SIMBOLIO BURLAIVIO „MERIDIANAS“ PARAMOS FONDO PASIRAŠYMUI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2012, Nr. 136-6958) 6 straipsnio 26 punktu, Prekybos ir paslaugų teikimo miesto viešosiose vietose vietinės rinkliavos nuostatų, patvirtintų Klaipėdos miesto savivaldybės tarybos 2011 m. spalio 27 d. sprendimu Nr. T2-331, 12 punktu, atsižvelgdama į tai, kad Klaipėdos jūrinio miesto simbolio burlaivio „Meridianas“ paramos fondo pagrindiniai veiklos tikslai yra paramos, prireikus – kitokios pagalbos teikimas visuomenei naudingose ir su naudos sau siekimu nesiejamose srityse, į tai, kad fondas įsipareigoja savo lėšomis tvarkyti ir prižiūrėti 1508 kv. m teritoriją, esančią šalia „Meridiano“ krantinės, Klaipėdos miesto savivaldybės taryba nusprendžia:

1. Pritarti Bendradarbiavimo sutarties tarp Klaipėdos miesto savivaldybės ir Klaipėdos jūrinio miesto simbolio burlaivio „Meridianas“ paramos fondo pasirašymui (pridedama).

2. Įpareigoti Klaipėdos miesto savivaldybės administracijos direktorių šio sprendimo 1 punkte nurodytos Bendradarbiavimo sutarties galiojimo laikotarpiu pagal Klaipėdos jūrinio miesto simbolio burlaivio „Meridianas“ paramos fondo prašymą ir jame nurodytą prekybos ar paslaugų teikimo plotą kasmet teikti Klaipėdos miesto savivaldybės tarybos sprendimo projektą dėl Klaipėdos jūrinio miesto simbolio burlaivio „Meridianas“ paramos fondo atleidimo nuo vietinės rinkliavos už leidimą prekiauti ar teikti paslaugas dalyje 1508 kv. m teritorijos, esančios šalia „Meridiano“ krantinės, kaip apibrėžta šio sprendimo 1 punkte nurodytoje Bendradarbiavimo sutartyje.

3. Įgalioti Klaipėdos miesto savivaldybės merą pasirašyti 1 punkte nurodytą Bendradarbiavimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Odeta Garjonienė, tel. 39 60 21

2013-11-13